Mitjançant l'Ordre ARP/258/2015, de 17 d'agost (DOGC núm. 6941, de 24.08.2015), el Departament d'Agricultura, Ramaderia, Pesca i Alimentació, en endavant DARP, va convocar per primera vegada els ajuts a la cooperació per a la innovació.
Mitjançant aquesta Ordre, es van aprovar també les bases reguladores d'aquests ajuts.
Mitjançant l'Ordre ARP/96/2016, de 27 d'abril (DOGC núm. 7115, de 6.05.2016), es van convocar aquests ajuts per segona vegada i se'n van aprovar novament les bases reguladores.
Aquesta línia d'ajuts és un dels instruments destinats a estimular la innovació i la transferència de coneixements en el sector agroalimentari i forestal, un dels reptes del Programa de Desenvolupament Rural (PDR) de Catalunya 2014-2020 en línia amb les prioritats de la Unió Europea.
L'objectiu d'aquest ajut és facilitar la creació i el funcionament de Grups Operatius a través del plantejament i la redacció de projectes d'innovació i la realització de projectes pilot innovadors.
Els Grups Operatius constitueixen un instrument d'innovació a partir del treball col·laboratiu entre diferents entitats (empreses agràries o forestals, cooperatives, indústries agroalimentàries, agrupacions de productors, universitats, centres de recerca i altres agents de la cadena) per fer front a problemàtiques reals i concretes del sector.
Mitjançant l'Ordre ARP/133/2017, de 21 de juny (DOGC núm. 7399, de 27.06.2017), es van aprovar les darreres bases reguladores d'aquests ajuts.
Posteriorment, es van convocar per tercera vegada mitjançant la Resolució ARP/1868/2017, de 20 de juliol (DOGC núm. 7426, de 03.08.2017).
Aquestes bases reguladores van ser modificades per l'Ordre ARP/240/2017, de 9 d'octubre (DOGC núm. 7480, de 24.10.2017), i per la Correcció d'errades a l'Ordre ARP/240/2017 (DOGC núm. 7489, de 7.11.2017).
Aquesta Ordre modifica les bases reguladores dels ajuts a la cooperació per a la innovació a través del foment de la creació de grups operatius de l'Associació Europea per a la Innovació en matèria de productivitat i sostenibilitat agrícoles i la realització de projectes pilot innovadors per part d'aquests grups, aprovades per l'Ordre ARP/133/2017, de 21 de juny, amb la finalitat d'esmenar diversos apartats del text.
Conseqüentment, valorada la conveniència d'esmenar aquests apartats, d'acord amb l'article 92 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, a proposta de la Direcció General d'Alimentació Qualitat i Indústries Agroalimentàries, i en ús de les atribucions que m'han estat conferides,
Es modifica el primer paràgraf del preàmbul de l'Ordre ARP/133/2017, de 21 de juny, que queda redactat de la manera següent:
"D'acord amb el Reglament (UE) núm. 1305/2013, del Parlament Europeu i del Consell, de 17 de desembre de 2013, relatiu a l'ajut al desenvolupament rural a través del Fons Europeu Agrícola de Desenvolupament Rural (FEADER) i pel qual es deroga el Reglament (CE) 1698/2005 del Consell, el Programa de desenvolupament rural de Catalunya per al període de programació 2014-2020 (PDR), amb el vistiplau previ del Govern de la Generalitat de Catalunya, de 15 de juliol de 2014, i aprovat per la Comissió Europea mitjançant la Decisió d'Execució C (2015) 5325 final de 28 de juliol de 2015, modificada per la Decisió d'Execució C(2015) 9760 final, de 18 de desembre de 2015, per la Decisió d'Execució C(2016)5998 final de 16 de setembre de 2016 i per la Decisió d'Execució C(2017) 5971 final de 25 d'agost de 2017, preveu dins de la mesura 16 l'operació 16.01.01 ajuts destinats a la cooperació per a la innovació: grups operatius de l'Associació Europea per a la Innovació en matèria de productivitat i sostenibilitat agrícoles."
Es modifica l'article 2 de l'Ordre ARP/133/2017, de 21 de juny, que queda redactat de la manera següent:
"Aprovar el procediment de tramitació telemàtica de sol·licituds, el qual consta a l'annex 3, que serà obligatori per a totes les persones sol·licitants."
Es modifica l'apartat 4.3.a) de l'annex 1 de l'Ordre ARP/133/2017, de 21 de juny, que queda redactat de la manera següent:
"a) Les indústries agroalimentàries i forestals han d'estar inscrites en el Registre d'Indústries Agràries i Alimentàries de Catalunya (RIAAC), quan s'escaigui."
4.1 Es modifica el punt 5.e) de l'annex 1 de l'Ordre ARP/133/2017, de 21 de juny, que resta redactat de la següent manera:
En el cas de dedicacions parcials, a les retribucions establertes anteriorment s'hi aplicarà la reducció corresponent de manera proporcional.
4.2 S'afegeix un nou apartat amb la lletra g) a l'apartat 5 de l'annex 1 de l'Ordre ARP/133/2017, de 21 de juny, amb la redacció següent:
"g) Despeses indirectes: despeses que no estan vinculades o no poden vincular-se directament amb una activitat específica de l'entitat en qüestió.
En aquestes despeses s'inclouen, per exemple, despeses de telèfon, aigua o electricitat.
Aquestes despeses es calcularan a un tipus fix del 15% de les despeses de personal subvencionables recollides a l'apartat 5.e), tal i com s'estableix en l'article 68, apartat 1, lletra b) del Reglament (UE) núm. 1303/2013, de 17 de desembre."
Es suprimeix l'apartat 6.b) de l'annex 1 de l'Ordre ARP/133/2017, de 21 de juny.
Es modifica l'apartat 8.3 de l'annex 1 de l'Ordre ARP/133/2017, de 21 de juny, que queda redactat de la manera següent:
"8.3 En el cas que l'import total de les sol·licituds seleccionades d'acord amb l'apartat 8.1 d'aquest annex 1 superi la dotació pressupostària disponible per a aquests ajuts, s'atendran les sol·licituds d'acord amb la puntuació assignada en aquest apartat.
En el cas que quedi pressupost però sigui insuficient per tal d'aplicar l'ajut previst a la convocatòria, a la sol·licitud amb puntuació immediatament inferior (sol·licitud n-1) a la sol·licitud amb puntuació més baixa seleccionada (sol·licitud n) se li podrà reduir l'ajut de forma proporcional al pressupost restant disponible.
Si la persona interessada no accepta, es seleccionarà la sol·licitud següent i es procedirà de la mateixa manera.
Quan en la puntuació n-1 ens trobem amb un grup de sol·licituds, s'aplicarà com a criteri de desempat la puntuació obtinguda en l'apartat 8.1 a) d'aquest annex 1."
7.1 Es modifica l'apartat 10.1 de l'annex 1 de l'Ordre ARP/133/2017, de 21 de juny, que queda redactat de la manera següent:
Les sol·licituds presentades fora de termini o les presentades per un mitjà diferent a l'obligatori no s'admetran a tràmit."
7.2 Es modifica el punt 10.2.g) de l'annex 1 de l'Ordre ARP/133/2017, de 21 de juny, que queda redactat de la manera següent:
"g) Quan l'import de la despesa subvencionable superi les quanties establertes en la Llei 9/2017, de 8 de novembre, de Contractes del Sector Públic, per al contracte menor (40.000 euros per als contractes d'obra, i 15.000 per als de subministrament i consultoria), les persones beneficiàries hauran de sol·licitar com a mínim tres ofertes de diferents proveïdors, amb caràcter previ a la contractació del compromís per a l'obra, la prestació del servei o el lliurament del bé, llevat que per les seves especials característiques no hi hagi en el mercat suficient nombre d'entitats que els realitzin, prestin o subministrin, o llevat que la despesa s'hagués realitzat amb anterioritat a la subvenció.
Es modifica l'apartat 11.1 de l'annex 1 de l'Ordre ARP/133/2017, de 21 de juny, que queda redactat de la manera següent:
Les persones beneficiàries es comprometen, mitjançant la signatura de la sol·licitud de l'ajut, a complir amb els compromisos bàsics detallats a l'apartat 11.1.1.
Pel que fa a les obligacions comptables, en activitats el rendiment net de les quals es calcula en funció del volum d'operacions (agrícoles, forestals i de transformació de productes naturals) s'haurà de portar llibre registre de vendes o ingressos.
11.1.1.4 Sotmetre's a les actuacions de comprovació a efectuar pel DARP, així com altra comprovació i control financer que puguin realitzar els òrgans de control competents, tant nacionals com comunitaris, aportant tota la documentació que els hi sigui requerida.
S'afegeix un subapartat 6 a l'apartat 13 de l'annex 1 de l'Ordre ARP/133/2017, de 21 de juny, amb la redacció següent:
"13.6 Els actes de tràmit que hagi de notificar l'òrgan instructor o el concedent es notificaran a les persones interessades mitjançant la seva publicació al Tauler electrònic de l'Administració de la Generalitat de Catalunya ( http://tauler.seu.cat ).
Es suprimeix l'apartat 16.2 de l'annex 1 de l'Ordre ARP/133/2017, de 21 de juny.
11.1 Es modifica l'apartat 17.1 de l'annex 1 de l'Ordre ARP/133/2017, de 21 de juny, que queda redactat de la manera següent:
"17.1 La documentació justificativa a presentar és la següent:
La memòria explicativa del compliment de la finalitat de l'acció, activitat o projecte subvencionat, amb indicació de les activitats realitzades i dels resultats obtinguts a què fa referència l'apartat 17.2.a) següent.
- Una relació classificada de les despeses de l'activitat, amb identificació del creditor, número de la factura o document de valor probatori equivalent en el tràfic mercantil, l'import, la data d'emissió i, si s'escau, la data de pagament.
Aquestes factures i justificants acreditatius del pagament hauran de ser de data posterior a la sol·licitud d'ajut, i tindran com a data màxima la data de finalització del termini d'execució i justificació establert a la resolució de concessió.
- Informe de vida laboral d'un compte de cotització, en cas de no haver autoritzat el DARP a obtenir aquesta informació, d'acord amb l'apartat 10.4.
- Relació detallada de les tasques d'assessoria i coordinació desenvolupades, si s'escau.
11.2 Es modifica l'apartat 17.3 de l'annex 1 de l'Ordre ARP/133/2017, de 21 de juny, que queda redactat de la manera següent:
"17.3 Les factures i nòmines i els comprovants de pagament corresponents tindran com a data màxima la data de finalització del termini de justificació.
Es modifica l'apartat 19 de l'annex 1 de l'Ordre ARP/133/2017, de 21 de juny, que queda redactat de la manera següent:
"–19 Incompliments i penalitzacions
No obstant això, no s'aplicarà cap reducció si la persona beneficiària pot demostrar a satisfacció de l'autoritat competent que no és responsable de la inclusió de l'import no subvencionable, o quan l'autoritat competent adquireixi d'altra manera la convicció que el beneficiari no n'és el responsable.
19.2 Penalitzacions per incompliment de criteris/requisits d'admissibilitat i/o compromisos/obligacions de la sol·licitud d'ajut i/o de pagament.
El sistema de penalitzacions s'aplicarà sobre l'import que hagi resultat en l'apartat 19.1, sense la penalització derivada de superar el 10%, que s'aplicarà posteriorment, mitjançant l'aplicació de les següents regles:
1a D'acord amb l'article 35.1 del Reglament Delegat (UE) núm. 640/2014 de la Comissió, d'11 de març de 2014, l'ajut sol·licitat es denegarà o es retirarà totalment si no es compleixen els criteris/requisits d'admissibilitat establerts per a la persona beneficiaria i l'objecte de l'ajut, i per tant, tenen caràcter excloent.
2a D'acord amb l'article 35.2 del Reglament Delegat (UE) núm. 640/2014 de la Comissió, d'11 de març de 2014, l'ajut sol·licitat es denegarà o es retirarà totalment o parcialment si no es compleixen els compromisos o altres obligacions, recollides a l'apartat 11 d'aquestes bases.
En funció del tipus de compromís/obligació en el qual es detecti l'incompliment/s, la penalització de l'ajut serà del 100% per a compromisos/obligacions de tipus bàsic.
Es modifica el punt 4.4.a) de l'annex 2 de l'Ordre ARP/133/2017, de 21 de juny, que queda redactat de la manera següent:
" a) Les indústries agroalimentàries i forestals han d'estar inscrites en el Registre d'Indústries Agràries i Alimentàries de Catalunya (RIAAC), quan s'escaigui."
Es modifica l'apartat 5 de l'annex 2 de l'Ordre ARP/133/2017, de 21 de juny, que queda redactat de la manera següent:
Per a aquesta línia d'ajut, són susceptibles de subvenció les despeses següents, efectuades amb posterioritat a la data de sol·licitud de l'ajut:
a) Despeses derivades de la contractació tecnològica.
b) Despeses derivades del desenvolupament de prototipus en el marc d'un projecte de cooperació tecnològica.
c) Despeses derivades de realització de proves pilot.
d) Despeses d'adquisició de material fungible de laboratori, animals, vegetals o organismes i matèries primeres utilitzades que es malmetin en la realització del projecte.
e) Despeses de tramitació de la protecció de la propietat intel·lectual del producte i/o procés.
f) Lloguer d'equips, instal·lacions i finques i contractació de serveis necessaris per a la realització del projecte.
g) Despeses de coordinació i dinamització del projecte, en el cas de Grups Operatius de més de dues persones beneficiàries d'acord amb l'apartat 13.4 d'aquest annex.
h) Despeses de consultoria tecnològica i d'assessoria.
i) Despeses de divulgació i comunicació dels resultats del projecte.
En el cas de dedicacions parcials, a les retribucions establertes anteriorment s'aplicarà la reducció corresponent de manera proporcional.
k) Despeses de traducció de les fitxes de difusió del projecte a què fa referència l'apartat 18.2 de l'annex 2."
Es suprimeix l'apartat 6.c) de l'annex 2 de l'Ordre ARP/133/2017, de 21 de juny.
Es modifica el punt 7.6 de l'annex 2 de l'Ordre ARP/133/2017, de 21 de juny, que queda redactat de la manera següent:
"7.6 Com a mínim, el 20% de la despesa total elegible es destinarà a la contractació d'una universitat, centre de recerca, centre tecnològic i/o centre de la xarxa TECNIO de Catalunya o entitat vinculada a una universitat, que tingui com objecte la recerca."
Es modifica l'apartat 8.3 de l'annex 2 de l'Ordre ARP/133/2017, de 21 de juny, que queda redactat de la següent manera:
"8.3 En el cas que l'import total de les sol·licituds seleccionades d'acord amb l'apartat 8.1 d'aquest annex 2 superi la dotació pressupostària disponible per a aquests ajuts, s'atendran les sol·licituds d'acord amb la puntuació assignada en aquest apartat.
En el cas que quedi pressupost, però que aquest sigui insuficient per tal d'aplicar l'ajut previst a la convocatòria, a la sol·licitud amb puntuació immediatament inferior (sol·licitud n-1) a la sol·licitud amb puntuació més baixa seleccionada (sol·licitud n) se li podrà reduir l'ajut de forma proporcional al pressupost restant disponible.
Si la persona interessada no ho accepta, es seleccionarà la sol·licitud següent i es procedirà de la mateixa manera.
Quan en la puntuació n-1 ens trobem amb un grup de sol·licituds, s'aplicarà com a criteri de desempat la puntuació obtinguda en l'apartat 8.1 a) d'aquest annex 2.
Si encara hi ha sol·licituds amb la mateixa puntuació, s'aplicarà com a criteri de desempat la puntuació obtinguda en l'apartat 8.1 b) d'aquest annex 2."
18.1 Es modifica l'apartat 10.1 de l'annex 2 de l'Ordre ARP/133/2017, de 21 de juny, que queda redactat de la manera següent:
Les sol·licituds presentades fora de termini no s'admetran a tràmit."
18.2 Es modifica el punt 10.2.c) de l'apartat 10 de l'annex 2 de l'Ordre ARP/133/2017, de 21 de juny, que queda redactat de la manera següent:
"c) Quan l'import de la despesa subvencionable superi les quanties establertes en la Llei 9/2017, de 8 de novembre, de Contractes del Sector Públic, per al contracte menor 40.000 euros en el contracte d'obra i 15.000 en el contracte de subministrament i el de consultoria), la persona beneficiària haurà de sol·licitar com a mínim tres ofertes de diferents proveïdors, amb caràcter previ a la contractació del compromís per a l'obra, la prestació del servei o el lliurament del bé, llevat que per les seves especials característiques no hi hagi en el mercat suficient nombre d'entitats que els realitzin, prestin o subministrin, o llevat que la despesa s'hagués realitzat amb anterioritat a la subvenció.
Es modifica l'apartat 11.1 de l'annex 2 de l'Ordre ARP/133/2017, de 21 de juny, que queda redactat de la manera següent:
Les persones beneficiàries es comprometen mitjançant la signatura de la sol·licitud de l'ajut a complir amb els compromisos bàsics detallats a l'apartat 11.1.1.
Pel que fa a les obligacions comptables, en activitats el rendiment net de les quals es calcula en funció del volum d'operacions (agrícoles, forestals i de transformació de productes naturals), s'haurà de portar llibre registre de vendes o ingressos.
11.1.1.4 Sotmetre's a les actuacions de comprovació a efectuar pel DARP, així com altra comprovació i control financer que puguin realitzar els òrgans de control competents, tant nacionals com a comunitaris, aportant tota la documentació que els hi sigui requerida.
"14.7 Els actes de tràmit que hagi de notificar l'òrgan instructor o el concedent es notificaran a les persones interessades mitjançant la seva publicació al Tauler electrònic de l'Administració de la Generalitat de Catalunya ( http://tauler.seu.cat ).
Es suprimeix l'apartat 17.2 de l'annex 2 de l'Ordre ARP/133/2017, de 21 de juny.
22.1 Es modifica l'apartat 18.1 de l'annex 2 de l'Ordre ARP/133/2017, de 21 de juny, que queda redactat de la manera següent:
"18.1 La documentació justificativa a presentar és la següent:
La memòria explicativa del compliment de la finalitat de l'acció, activitat o projecte subvencionat, amb indicació de les activitats realitzades i dels resultats obtinguts a què fa referència l'apartat 18.2.a) següent.
Aquestes factures i justificants acreditatius del pagament hauran de ser de data posterior a la sol·licitud d'ajut, i tindran com a data màxima la data de finalització del termini d'execució i justificació establert en la resolució de concessió.
- Informe de vida laboral d'un compte de cotització, en cas de no haver autoritzat el DARP a obtenir aquesta informació, d'acord amb l'apartat 10.5.
- Relació detallada de les tasques d'assessoria i coordinació desenvolupades.
22.2 Es modifica l'apartat 18.3 de l'annex 2 de l'Ordre ARP/133/2017, de 21 de juny, que queda redactat de la manera següent:
"18.3 Les factures i nòmines i els comprovants de pagament corresponents tindran com a data màxima la data de finalització del termini de justificació.
Es modifica l'apartat 20 de l'annex 2 de l'Ordre ARP/133/2017, de 21 de juny, que queda redactat de la manera següent:
"–20 Incompliments i penalitzacions
20.2 Penalitzacions per incompliment de criteris/requisits d'admissibilitat i/o compromisos/obligacions de la sol·licitud d'ajut i/o de pagament.
El sistema de penalitzacions s'aplicarà sobre l'import que hagi resultat en l'apartat 19.1, sense la penalització derivada de superar el 10%, que s'aplicarà posteriorment, mitjançant l'aplicació de les regles següents:
D'acord amb l'article 35.1 del Reglament Delegat (UE) núm. 640/2014 de la Comissió, d'11 de març de 2014, l'ajut sol·licitat es denegarà o es retirarà totalment si no es compleixen els criteris/requisits d'admissibilitat establerts per a la persona beneficiària i l'objecte de l'ajut, i per tant, tenen caràcter excloent.
D'acord amb l'article 35.2 del Reglament Delegat (UE) núm. 640/2014 de la Comissió, d'11 de març de 2014, l'ajut sol·licitat es denegarà o es retirarà totalment o parcialment si no es compleixen els compromisos o altres obligacions, recollides a l'apartat 11 d'aquestes bases.
En funció del tipus de compromís/obligació en el qual es detecti l'/els incompliment/s, la penalització de l'ajut serà del 100% per a compromisos/obligacions de tipus bàsic.